laion/Wikipedia-Exotic huggingface dataset:
রজনীকান্ত ঘোষ

রজনীকান্ত ঘোষ (? - ২৭ সেপ্টেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ভারত ছাড় আন্দোলনে যোগদান করেন। ২৭ সেপ্টেম্বর তারিখে তিনি পুলিস গুলিতে আহত হয়ে ঐদিনই মারা যান। আগস্ট আন্দোলন পর্বে কাঁথি মহকুমা মুক্তি বাহিনীর সর্বাধিনায়ক বলাইলাল দাস মহাপাত্রের নেতৃত্বে বেলবনীতে গোপনে এক কর্মী শিবির পরিচালিত হয়। ২৭ সেপ্টেম্বর অনেক গ্রামবাসী জমায়েত হয় এবং পুলিস হামলা চালায়। ফলে পুলিসের সাথে গ্রামবাসীর সংঘর্ষ ঘটে। এর ফলে পুলিস গুলি চালালে রজনীসহ দশ জন শহীদ হন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬১৯, আইএসবিএন ৯৭৮-৮১-৭৯৫৫-১৩৫-৬ http://www.midnapore.in (২০১৫)। "Legacy of Midnapore"। সংগ্রহের তারিখ ১৯ জুলাই ২০১৫।
অর্ডার অফ মেরিট

দ্য অর্ডার অফ মেরিট ব্রিটিশ রাজবংশ কর্তৃক প্রদত্ত একটি সম্মাননা। ১৯০২ সালে রাজা সপ্তম এডওয়ার্ড কর্তৃক প্রদত্ত এই সম্মাননা সামরিক, বিজ্ঞান, সাহিত্য ও শিল্পে বিশেষ অবদানের জন্য কমনওয়েলথভূক্ত দেশের নাগরিকদের প্রদান করা হয়। ২৪ জন জীবিত সদস্য, যারা ইতিমধ্যে এই পদক পেয়েছেন এবং কিছু সম্মানিত সদস্যদের সুপারিশের ভিত্তিতে এই সম্মাননা প্রদান করা হয়। এটি একটি আজীবন সম্মাননা। The Royal Household। "The Queen and the UK > Queen and Honours > Order of Merit"। Queen's Printer। সংগ্রহের তারিখ ২৮ জুলাই ২০০৯।  Office of the Governor General of Canada। "It's an Honour > Orders > Order of Merit"। Queen's Printer for Canada।  |ইউআরএল= অনুপস্থিত বা খালি (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য)
রজনীকান্ত মাইতি

রজনীকান্ত মাইতি (? - সেপ্টেম্বর ২৯, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ভারত ছাড়ো আন্দোলনে যোগদান করেন। তিনি ১৯ সেপ্টেম্বর, দেউলি গ্রাম থেকে পুলিশের দ্বারা গ্রেপ্তার হয়েছিলেন। ২৯ সেপ্টেম্বর তারিখে তিনি পুলিস গুলিতে আহত হয়ে ঐদিনই মারা যান। ২৯ সেপ্টেম্বর, ১৯৪২ ভারত ছাড়ো আন্দোলনে হাজার দশেক গ্রামবাসী থানা ঘেরাও করতে এলে পুলিস হামলা চালায়। ফলে পুলিসের সাথে গ্রামবাসীর সংঘর্ষ ঘটে। এর ফলে পুলিস গুলি চালালে রজনীকান্ত মাইতিসহ ষোল জন শহীদ হন। Biplabī: Tāmralipta Jātīẏa Sarakārera mukhapatra, 1942-44। Tāmralipta Svādhīnatā Saṃgrāma Itihāsa Kamiṭi। ১৯৯১।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬১৯, আইএসবিএন ৯৭৮-৮১-৭৯৫৫-১৩৫-৬ http://www.midnapore.in (2015)। "Legacy of Midnapore"। সংগ্রহের তারিখ 7-19-2015।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
মোহাম্মদ আলী সড়ক

এম. এম. আলী রোড বা মোহাম্মদ আলী সড়ক চট্টগ্রামের দামপাড়া এলাকার সিডিএ এভিনিউ সংলগ্ন একটি সড়ক। এটি শহরের প্রায় মধ্যস্থলে ওয়াসা মোড়ের নিকট অবস্থিত। চট্টগ্রামের সমাজ ব্যক্তিত্ব মোহাম্মদ আলীর নামানুসারে এই সড়কের নামকরণ করা হয়েছে। জেলা শিল্পকলা একাডেমি, এশিয়ান ইউনিভার্সিটি ফর উইমেন, বাংলাদেশ এলিমেন্টারি স্কুল ও চট্টগ্রাম উন্নয়ন কর্তৃপক্ষের কর্মচারীদের বাসভবন এই সড়কে অবস্থিত। এছাড়াও এখানে সরকারি ভবনের পাশাপাশি কয়েকটি আবাসিক ভবনও রয়েছে। চট্টগ্রামে দামপাড়া, সিডিও এভিনিউ থেকে শুরু করে গোল পাহাড় মোড় পর্যন্ত সড়কটি বিস্তৃত। গোল পাহাড় মোড় সিডিও এভিনিউ "মোহাম্মদ আলী সড়কে বখাটের আড্ডা"। দৈনিক প্রথম আলো। চট্টগ্রাম। মে ১৬, ২০১০। সংগ্রহের তারিখ জুলাই ২২, ২০১৫। [স্থায়ীভাবে অকার্যকর সংযোগ] প্রবেশদ্বার:  সড়ক চট্টগ্রাম বাংলাদেশ
শিবেন্দ্রমোহন রায়

শিবেন্দ্রমোহন রায় (? - ৯ ডিসেম্বর, ১৯৪৯) ছিলেন ব্রিটিশ আমলের কমিউনিস্ট কর্মী এবং মানবিক অধিকারের আন্দোলনের শহীদ। তিনি পাকিস্তানে জননিরাপত্তা আইনে বন্দি হন। রাজনৈতিক বন্দিদের মর্যাদা এবং সাধারণ বন্দিদের প্রতি মানবিক অধিকারের দাবিতে যে ১৫০ জন অনশনবর্তী রাজনৈতিক কর্মী ১ ডিসেম্বর ১৯৪৯ থেকে ৫৮ দিন ধর্মঘট চালিয়েছিলেন তিনি তাতে অংশগ্রহণ করেছিলেন। জেল কর্তৃপক্ষের ব্যবস্থাপনার ফলে ঢাকা কেন্দ্রীয় কারাগারের ৬ ডিগ্রির সেলে তার মৃত্যু হয়। শিবেন্দ্রমোহন রায়ের জন্ম কুষ্টিয়া জেলায়। তার পিতার নাম গিরিশচন্দ্র রায়। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭১৭, আইএসবিএন ৯৭৮-৮১-৭৯৫৫-১৩৫-৬
শিশির নাগ

শিশির নাগ (১৯৩৬ - ৭ জুলাই, ১৯৬০) ছিলেন বাঙালি সাংবাদিক এবং বিপ্লবী কমিউনিস্ট পার্টির সাবেক নেতা। নওগাঁ শহরের অন্যতম ট্রেড ইউনিয়ন সংগঠক, একাধিক বাংলা দৈনিক ও সাপ্তাহিক পত্রিকার স্বাধীন সংবাদদাতা এবং স্থানীয় উদ্বাস্তু সমিতির সম্পাদক ছিলেন। উদ্বাস্তুদের দাবি আদায়ের আন্দোলনে যোগ দিয়ে দুবার কারাদণ্ড ভোগ করেন। ভারতের অসমের ভ্রাতৃঘাতী সংঘর্ষকালে দাঙ্গা রুখতে গিয়ে তিনি নিহত হন। শিশির নাগ আসামের নওগাঁ জেলায় জন্মগ্রহণ করেন। তিনি বঙাল খেদার সময় ১৯৬০ সালের ৭ জুলাই উগ্র-অসমীয়াদের দ্বারা খুন হন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭২০, আইএসবিএন ৯৭৮-৮১-৭৯৫৫-১৩৫-৬
সোবহান আলি

সোভান আলি বা সোবহান শাহ (১৭৬৩ - ১৮০০) ছিলেন একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন এবং এই বিদ্রোহের তিনি শেষ পর্বের নেতা। কিছু পন্ডিতের মতে এই বিদ্রোহ ছিল ভারতের স্বাধীনতা আন্দোলনের প্রথম যুদ্ধের অন্যতম। তিনি একসময় বাংলা, বিহার ও নেপালের সীমান্তজুড়ে ইংরেজ সরকার ও জমিদারদের অতিষ্ঠ করে তুলেছিলেন। বিদ্রোহী দল নিয়ে তিনি দিনাজপুর, মালদহ ও পূর্ণিয়া জেলায় ইংরেজ বাণিজ্য কুঠি ও জমিদার মহাজনদের বিরুদ্ধে আক্রমণ চালাবার সময় তার সহকারী ফকির নায়ক জহুরী শাহ ও মতিউল্লা ইংরেজদের হাতে ধরা পড়ে কারাদণ্ডে দণ্ডিত হন। তিনি পালিয়ে গিয়ে পরে একাকী আমুদী শাহ নামে একজন ফকির নায়কের দলে যোগ দেন। এই দলও ইংরেজদের হাতে ছত্রভঙ্গ হয়। এই পরাজয়ের পরও তিনি ৩০০ অনুচর নিয়ে ১৭৯৭-১৭৯৯ সাল পর্যন্ত উত্তরবঙ্গের বিভিন্ন জেলায় ছোট ছোট আক্রমণ চালান। এরপর গভর্নর জেনারেল তাকে গ্রেপ্তারের জন্য ৪ হাজার টাকা পুরস্কার ঘোষণা করেন। এই ঘোষণার পর তার বিষয়ে আর তেমন কিছু জানা যায়নি। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৩২, আইএসবিএন ৯৭৮-৮১-৭৯৫৫-১৩৫-৬
কলিয়ান হাড়াম

কলিয়ান হাড়াম (সাঁওতালি: ᱠᱚᱞᱤᱭᱟᱱ ᱦᱟᱲᱟᱢ) ছিলেন সাঁওতাল বিদ্রোহের ইতিহাসের লিপিকার এবং সাঁওতালদের গুরু ছিলেন। তিনি তার "হড়কোরেন মারে হাপড়ামকো রেয়াঃ কাথা" শীর্ষক একটি রচনায় সাঁওতাল বিদ্রোহের ইতিবৃত্ত রেখে গেছেন। এই ইতিবৃত্তে সাঁওতাল বিদ্রোহের নায়ক সিধু ও কানুর সংগ্রাম-ধ্বনি, যথাঃ "রাজা-মহারাজাদের খতম করো", "দিকুদের (বাঙালি মহাজনদের) গঙ্গা পার করে দাও", "আমাদের নিজেদের হাতে শাসন চাই" প্রভৃতি লিপিবদ্ধ আছে। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১১৪, আইএসবিএন ৯৭৮-৮১-৭৯৫৫-১৩৫-৬
সিধু কানু

সিধু ও কানু ভ্রাতৃদ্বয় (যথাক্রমে সিধু মুরমু ও কানু মুরমু), অন্য বানানে সিধো মুরমু(১৮১৫- ২৪ শে ফেব্রুয়ারি১৮৫৬) ও কানহু মুরমু (১৮২০ - ২৩শে ফেব্রুয়ারি ১৮৫৬)ছিলেন ভারতের স্বাধীনতা আন্দোলনের প্রথম দিকের সাঁওতাল বিদ্রোহের দুজন সর্বশ্রেষ্ঠ নেতা। কিছু লোকের বিশ্বাসঘাতকতার ফলে সিধু গ্রেপ্তার হন। পরে তাকে গুলি করে হত্যা করা হয়। কানু মুরমু ছিলেন তার অনুজ এবং অপর বীরদ্বয় চাঁদ ও ভৈরব তার অপর দুজন অনুজ ভ্রাতা।১৮৫৬ সালের ২৩ শে ফেব্রুয়ারি ভগ্নাডিহির নিকট পাঁচকাঠিয়া বট বৃক্ষে বেলা পৌনে ২ নাগাদ ফাঁসির মঞ্চে তোলা হয়।ফাঁসির মঞ্চ থেকে তিনি ঘোষণা করেছিলেন-"আমি আবার আসব, আবার সারা দেশে বিদ্রোহের আগুন জ্বালিয়ে তুলব।"৪৫মিনিট তাঁর দেহটি ফাঁসিকাঠে ঝুলিয়ে রাখার পর,সেটিকে নামিয়ে এনে পুড়িয়ে ফেলা হয়।বর্বর ইংরেজ সরকার কানুর মৃতদেহটি তাঁর আত্মীয়দের হাতে তুলে দেবার সৌজন্য পর্যন্ত বোধ করেনি। ভৈরব ও চাঁদ ভাগলপুরের কাছে এক ভয়ংকর যুদ্ধে প্রাণ বিসর্জন করেন। এছাড়াও কলিয়ান হাড়াম ছিলেন সাঁওতাল বিদ্রোহের ইতিহাসের লিপিকার এবং সাঁওতালদের গুরু। তিনি তার "হড়কোরেন মারে হাপরামকো রেয়াাঃ কাথা" শীর্ষক একটি রচনায় সাঁওতাল বিদ্রোহের ইতিবৃত্ত রেখে গেছেন। এই ইতিবৃত্তে সাঁওতাল বিদ্রোহের নায়ক সিধু ও কানুর সংগ্রাম-ধ্বনি, যথাঃ "রাজা-মহারাজাদের খতম করো", "দিকুদের (বাঙালি মহাজনদের) গঙ্গা পার করে দাও", "আমাদের নিজেদের হাতে শাসন চাই" প্রভৃতি লিপিবদ্ধ আছে। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৭৯, ১১৪, ১১৮, আইএসবিএন ৯৭৮-৮১-৭৯৫৫-১৩৫-৬
পায়রাচালি

পায়রাচালি (বৈজ্ঞানিক নাম: Catopsilia pomona (Fabricius)) এক প্রজাতির প্রজাপতি, যার মূল শরীরটা এবং ডানাগুলি একঢালা হাল্কা বর্ণের। অবশ্য রঙের বিভিন্নতা দেখা যায়; যেমন সাদা, হাল্কা সবুজ, পীতাভ সাদা থেকে ফিকে হলুদও হতে পারে। এরা ‌‍’পিয়েরিডি’ পরিবারের সদস্য। প্রসারিত অবস্থায় এই প্রজাপতির ডানার আকার ৫৫-৮০মিলি মিটার দৈর্ঘ্যের হয়। ভারতে প্রাপ্ত পায়রাচালি এর উপপ্রজাতি হল- Catopsilia pomona pomona Fabricius, 1775 – Oriental Lemon Emigrant মরুভূমি ও উষ্ণ মরুপ্রায় অঞ্চল ছাড়া ভারতের প্রায় সর্বত্র এদের দেখা যায়। সমগ্র দক্ষিণ ও দক্ষিণ-পূর্ব এশিয়া এবং অস্ট্রেলিয়া পর্যন্ত এদের পরিধি। এই প্রজাপতিরা অত্যন্ত চঞ্চল প্রকৃতির। মাটির চার ফুট থেকে দশ-বারো ফুট উচ্চতা দিয়ে উড়ে বেড়ায়। এদের গতি কম এবং অনিশ্চিত ভঙ্গিতে ওড়ে। সামনের ডানার ওপর-পিঠের শীর্ষে কালো দাগ দেখা যায়, স্ত্রী ও পুরুষ উভয়ের তবে স্ত্রীদের ক্ষেত্রে কালো দাগটা বেশি চওড়া। নিচের দিকে স্ত্রী-পুরুষ কারোর কোনো ডানাতে দাগ নেই। এদের ডিম সাদা বর্নের এবং লম্বা পুলির মত আকৃতির হয় যার মাথার দিকটা ছুঁচালো, দেখতে অনেকটা মিহি চালের মতো। দিন তিন-চারেকের মধ্য ডিম ফুটে শূককীট বেরোয়। পায়রাচালির ডিম সাধারনত পাতার খাঁজে দেখা যায়। ডিম ফুটে শূককীট বেরোতে ৩-৪ দিন সময় লাগে। শূককীট গুলি ডিম ফুটে বেরনোর পর হাল্কা হলদেটে সবুজ রঙের এবং দৈররঘ্যে ০.৫ সেন্টিমিটার হয়। পরে রঙ পরিবর্তন হয়ে গাঢ় সবুজ হয়। এদের সমস্ত শরীরে খুব ছোট ছোট অসংখ্য গুঁটি বা অর্বুদ বর্তমান, তাই এদের দেহটি অসমান। প্রতিটি গুঁটি থেকে একটি করে খুব সূক্ষ্ম এবং ক্ষুদ্র রোঁয়া দেখা যায়। এই শূককীট Cassia ও তাদের সমগোত্রীয় কিছু গাছের পাতা যেমন- কালকাসুন্দা (Cassia sophera) , সোনালু (Cassia fistula), কাষোদ (Cassia siamea), চাকুন্দে (Cassia tora) এছাড়া পলাশ (Butea monosperma), কাঠমূলী (Bauhinia racemosa) ইত্যাদির রসালো অংশ আহার করে। মূককীট এর রঙ হলুদাভ সবুজ আবার কখনো কখনো ফ্যাকাশে সবুজও হয়। এদের একটু চ্যাপ্টা গড়ন হয়। পায়রাচালির ডিম অমলতাস গাছের পাতার কিনারায় পায়রাচালির ডিম পায়রাচালির শূককীট পায়রাচালির মূককীট পুরুষ পায়রাচালি Dāśagupta, Yudhājit̲̲̲̲̲̲a (২০০৬)। Paścimabaṅgera prajāpati (1. saṃskaraṇa. সংস্করণ)। Kalakātā: Ānanda। পৃষ্ঠা ৭৩। আইএসবিএন 81-7756-558-3।  |সংগ্রহের-তারিখ= এর |ইউআরএল= প্রয়োজন (সাহায্য) Kunte, Krushnamegh (২০০০)। Butterflies of Peninsular India। New Delhi: Orient Blackswan Pvt. Ltd.। আইএসবিএন 81-7371-354-5।  Isaac, Kehimkar (২০০৮)। The book of Indian Butterflies। New Delhi: Oxford University Press। পৃষ্ঠা 164। আইএসবিএন 978 019569620 2।  "Catopsilia pomona Fabricius, 1775 – Lemon Emigrant"। সংগ্রহের তারিখ ১৮ অক্টোবর ২০১৬।  Bingham, C. T. 1907. Fauna of British India. Butterflies. Volume 2 Gaden S. Robinson, Phillip R. Ackery, Ian J. Kitching, George W. Beccaloni and Luis M. Hernández. HOSTS - a Database of the World's Lepidopteran Hostplants [১] The book of Indian Trees। New Delhi: Oxford University Press। ২০১০। আইএসবিএন 01-9564-589-8।  Authors list-এ |প্রথমাংশ1= এর |শেষাংশ1= নেই (সাহায্য) উইকিমিডিয়া কমন্সে পায়রাচালি সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Catopsilia pomona
ভুজঙ্গভূষণ ধর

ভুজঙ্গভূষণ ধর (ইংরেজি: Vujangavushan Dhar) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি বঙ্গভঙ্গ-বিরোধী আন্দোলনে যোগ দেন। বিপ্লবী যুগান্তর দলের কর্মীরূপে বিভিন্ন রাজনৈতিক ডাকাতি এবং বৈপ্লবিক কার্যকলাপে তার সক্রিয় অংশগ্রহণ ছিলো। ১৯১৪ সালে ২৬ আগস্ট বিপ্লবের প্রয়োজনে রডা কোম্পানির অস্ত্রলুণ্ঠন করবার কাজে তিনি ছিলেন অন্যতম নেতা। আত্মোন্নতি সমিতির একজন শ্রদ্ধাভাজন ব্যক্তি ছিলেন। ১৯১৪ সনের ২৬ আগস্ট বিপিন গাঙ্গুলির দলের সভ্য শ্রীশচন্দ্র মিত্র বন্দুক ব্যবসায়ী রডা এন্ড কোম্পানির ৫০টি মশার পিস্তল এবং ৪৬ হাজার কার্তুজ সুকৌশলে অপহরণ করেন। শ্রীশচন্দ্র মিত্র এই কোম্পানির কর্মচারী ছিলেন। তিনি বিপ্লবী দলের জন্য চাকুরির মায়া ত্যাগ করে ফেরার হন। এই পিস্তল ও কার্তুজ বিভিন্ন স্থানে সরিয়ে ফেলা হয়। কতক পিস্তল ও কার্তুজ পুলিস হস্তগত করতে সক্ষম হয়। অবশিষ্ট পিস্তল ও কার্তুজ অনুশীলন সমিতিসহ বিভিন্ন বিপ্লবী দলের মধ্যে ভাগ করে দেয়া হয়। শ্রী হরিদাস দত্ত গাড়োয়ান সেজে গরুর গাড়িতে করে পিস্তল ও কার্তুজ অতুল কৃষ্ণ ঘোষের বাড়িতে নিয়ে যান। রডা কোম্পানির পিস্তল অপসারণ প্রসঙ্গে অতুল কৃষ্ণ ঘোষ বলেন, নরেন্দ্র ভট্টাচার্য কয়েকজন সঙ্গীসহ সমস্ত পিস্তল ও কার্তুজ তার বাড়িতে রাত ৯টার সময় নিয়ে আসে। এরপর ২৬ আগস্ট দিবাগত রাত ৩টার দিকে মালামাল পুরোহিতের মারফৎ ময়মনসিংহের জমিদার গোপালদাস চৌধুরীর বাড়িতে সরান হয়। শেষ রাত্রে পুলিস অতুল বাবুর বাড়ি খানা তল্লাশি করে কিছু পেল না। এই পিস্তলগুলি হস্তগত হওয়ায় বাংলার বিপ্লবী দলগুলির ভেতরে সেসময় নতুন প্রাণের সঞ্চার হয়। পুলিস এই উপলক্ষে খানা তল্লাশি করে অনুকূল মুখার্জি, গিরিন্দ্র মুখার্জি, কালিদাস বসু, ভুজঙ্গভূষণ ধর, হরিদাস দত্ত, নরেন্দ্র ব্যানার্জিসহ বেশ কয়েকজনকে গ্রেপ্তার করে। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫১৮, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৮৬-১৮৭।
শ্রীশচন্দ্র মিত্র

শ্রীশচন্দ্র মিত্র বা হাবু মিত্র (? - ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ১৯১৪ সালে ২৬ আগস্ট বিপ্লবের প্রয়োজনে রডা কোম্পানির অস্ত্রলুণ্ঠন করবার কাজে তিনি প্রত্যক্ষভাবে সহায়তা করেন। হাওড়া জেলার আমতা থানার অন্তর্গত দামোদর নদী তীরবর্তী গ্রাম রসপুরে শ্রীশ মিত্র জন্মগ্রহণ করেন। তিনি রডা কোম্পানির ম্যানেজার ছিলেন। দলের নির্দেশে তৎকালীন রংপুর জেলার কুড়িগ্রামে আত্মগোপন করে থাকেন। পরে পুলিসের হাত এড়িয়ে চীন দেশে প্রবেশের সময় সম্ভবত সীমান্ত রক্ষীবাহিনীর গুলিতে মারা যান। ১৯১৪ সনের ২৬ আগস্ট বিপিন গাঙ্গুলির দলের সভ্য শ্রীশচন্দ্র মিত্র বন্দুক ব্যবসায়ী রডা এন্ড কোম্পানির ৫০টি মশার পিস্তল এবং ৪৬ হাজার কার্তুজ সুকৌশলে অপহরণ করেন। খিদিরপুর বন্দর এলাকায় এই অভিনব অস্ত্র অপহরনে তার অন্যতম সাথী ছিলেন বেঙ্গল ভলেন্টিয়ার্সের আরেক বিপ্লবী শ্রীশ পাল। শ্রীশ মিত্র বিপ্লবী দলের জন্য চাকুরির মায়া ত্যাগ করে ফেরার হন। এই পিস্তল ও কার্তুজ বিভিন্ন স্থানে সরিয়ে ফেলা হয়। কতক পিস্তল ও কার্তুজ পুলিস হস্তগত করতে সক্ষম হয়। অবশিষ্ট পিস্তল ও কার্তুজ অনুশীলন সমিতিসহ বিভিন্ন বিপ্লবী দলের মধ্যে ভাগ করে দেয়া হয়। শ্রী হরিদাস দত্ত, শ্রীশচন্দ্র পাল গাড়োয়ান সেজে গরুর গাড়িতে করে পিস্তল ও কার্তুজ অতুল কৃষ্ণ ঘোষের বাড়িতে নিয়ে যান। রডা কোম্পানির পিস্তল অপসারণ প্রসঙ্গে অতুল কৃষ্ণ ঘোষ বলেন, নরেন্দ্র ভট্টাচার্য কয়েকজন সঙ্গীসহ সমস্ত পিস্তল ও কার্তুজ তার বাড়িতে রাত ৯টার সময় নিয়ে আসে। এরপর ২৬ আগস্ট দিবাগত রাত ৩টার দিকে মালামাল পুরোহিতের মারফৎ ময়মনসিংহের জমিদার গোপালদাস চৌধুরীর বাড়িতে সরান হয়। শেষ রাত্রে পুলিস অতুল বাবুর বাড়ি খানা তল্লাশি করে কিছু পেল না। এই পিস্তলগুলি হস্তগত হওয়ায় বাংলার বিপ্লবী দলগুলির ভেতরে সেসময় নতুন প্রাণের সঞ্চার হয়। পুলিস এই উপলক্ষে খানা তল্লাশি করে অনুকূল মুখার্জি, গিরিন্দ্র মুখার্জি, কালিদাস বসু, ভুজঙ্গভূষণ ধর, হরিদাস দত্ত, নরেন্দ্র ব্যানার্জি সহ বেশ কয়েকজনকে গ্রেপ্তার করে। শ্রীশ চন্দ্র মিত্রর স্মৃতিতে জন্মস্থানে শহীদ স্মৃতিসৌধ আবসার, নুরুল। "শ্রীশ-স্মৃতিতে রসপুরে পতাকা ওঠে ২৬ অগস্ট"। www.anandabazar.com। সংগ্রহের তারিখ ২০২১-০৩-০১।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৩৮, আইএসবিএন ৯৭৮-৮১-৭৯৫৫-১৩৫-৬ পিনাকী বিশ্বাস, ফেরে নাই শুধু একজন (২০২১)। রবীন্দ্রনাথ হত্যা ষড়যন্ত্র ও কতিপয় বিস্মৃত ইতিহাস। কলকাতা: লালমাটি। পৃষ্ঠা ৬২, ৬৩। আইএসবিএন 978-81-953129-3-1।  ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৮৬-১৮৭।
হরিদাস দে

হরিদাস দে (১৯০২ — ২৪ মে ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ১৯২১ সালে অসহযোগ আন্দোলনে, ১৯৩২ সালে আইন অমান্য আন্দোলনে, ১৯৪২ সালে ভারত ছাড় আন্দোলনে সক্রিয়ভাবে অংশগ্রহণ করেন। ফলে কয়েকবার কারারুদ্ধ থাকেন। স্বাধীনতার পর তিনি শান্তিপুর বিধানসভা কেন্দ্র থেকে দুবার এম.এল.এ. নির্বাচিত হন। শান্তিপুর পৌরসভার ভাইস চেয়ারম্যান ছিলেন। হরিদাস দের জন্ম নদিয়ার শান্তিপুরে। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৪৭, আইএসবিএন ৯৭৮-৮১-৭৯৫৫-১৩৫-৬
আলফ্রেড রেথেল

আলফ্রেড রেথেল (জন্ম মে ১৫, ১৮১৬ - ডিসেম্বর ১, ১৮৫৯) একজন জার্মান চিত্রশিল্পী। তিনি মূলত ঐতিহাসিক ঘটনাবলীকে বিষয় করে ছবি আঁকতেন। রেথেল ১৮১৬ সালে জার্মানির আখেনে জন্মগ্রহণ করেন। শৈশবেই তিনি ছবি আঁকার প্রতি আগ্রহী হয়ে উঠেন। মাত্র তের বছর বয়সে তিনি একটি ছবি আঁকেন যা ডুসেলডোর্ফ আর্ট একাডেমির শিক্ষকগণ প্রশংসা করেন। এই একাডেমিতে তার ভর্তি নিশ্চিত হয়। এখানে তিনি কয়েক বছর পড়েলেখা করেন। তার আঁকা বেশ কিছু ছবি তাকে খ্যাতি এনে দেয়। বিশেষ করে প্রাচীন জার্মান রোমান ক্যাথোলিক সেন্ট বনিফেস-এর আঁকা একটি ছবি শিল্পীমহলে বেশ আলোচিত হয়। বিশ বছর বয়সে রেথেল ফ্রাঙ্কফুর্টে চলে আসেন। তিনি ফ্রাঙ্কফুর্টের রাজপ্রাসাদের দেয়াল ফ্রেস্কো মাধ্যমে সুসজ্জিত করার কাজ পান। তিনি ঐতিহাসিক ঘটনাবলীকে বিষয় করে এসময় বেশ কিছু উল্লেখযোগ্য চিত্রকর্ম তৈরি করেন। ফ্রাঙ্কফুর্ট সিটি কাউন্সিল ভবনে অলঙ্কারের জন্য তিনি বেশ কিছু চিত্রকর্ম তৈরি করেন। প্রায় ছয় বছর ধরে এগুলো প্রস্তত করেন। ১৮৪২ সালে তিনি ক্রসিং অব দ্য আল্পস নামের একটি চিত্র সিরিজের কাজ শুরু করেন। ১৮৪৪ সালে রেথেল রোম পরিদর্শনে যান। ১৮৪৬ সালে তিনি নিজ শহর আখেনে চলে আসেন। এসময় তিনি একধরনের মানসিক রোগে ভুগতে শুরু করেন। এই রোগের উৎপত্তি তার শৈশব কালেই ঘটে। এসময়ে তার আঁকা অধিকাংশ ছবির বিষয়ই বিচিত্র এবং অদ্ভুত। তবে শিল্পের মান বিচারে সেগুলো সমালোচকগণের দৃষ্টি কাড়তে সক্ষম হয়। রেথেলের আঁকা নেমেসিস নামের একটি ছবি শিল্পীমহলে প্রশংসিত হয়। এই ছবিতে দেখা যায় একটি মৃতদেহ ভূমিতে শায়িত অবস্থায় পড়ে রয়েছে। দেহের সামনে দিয়ে খুনি অন্ধকারে পালিয়ে যাচ্ছে। মৃতদেহের উপরে একজন দেবদূত দৃশ্যমান। এই ছবিটি ফ্রাঙ্কফুর্টের একজন উচ্চপদস্থ ব্যক্তি লটারির জয়ের মাধ্যমে পেয়ে যান। রেথেলের আঁকা আরেকটি বিখ্যাত ছবি ডেথ দ্য অ্যাভেঞ্জার। এতে একটি হাড় দিয়ে তৈরি দেহকাঠামো দেখা যায়। দেহটি ভায়োলিন বাজাচ্ছে বলে দৃশ্যমান। এই ছবিটি রেথেলের শিল্পী বন্ধদের স্মৃতিকে কেন্দ্র করে আঁকা। রেথেল তার বন্ধুদের স্মৃতিকে কেন্দ্র করে ডেথ দ্য ফ্রেন্ড নামের আরেকটি চিত্রকর্ম রচনা করেন। এছাড়া দ্য ডান্স অব ডেথ নামের একটি চিত্রকর্মের সিরিজ তিনি তৈরি করেন। ১৮৫৯ সালের ডিসেম্বরে মাত্র ৪৩ বছর বয়সে রেথেল ডুসেলডোর্ফে মৃত্যুবরণ করেন। তার মৃত্যুর কারণ ছিল মস্তিষ্কের রোগ। রেথেলের জীবনের শেষাংশে তার ভাই অটো রেথেল তার দেখাশোনা করেন।  এই নিবন্ধটি একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস।  Auch ein Todtentanz. Elischer, Leipzig 1891. Digitalisierte Ausgabe - DFG-Viewer, University Library Düsseldorf উইকিমিডিয়া কমন্সে আলফ্রেড রেথেল সংক্রান্ত মিডিয়া রয়েছে। আলফ্রেড রেথেলের চিত্রকর্ম Alfred Rethel, Encyclopædia Britannica
বিশ্বের সবচেয়ে প্রভাবশালী ৫০০ জন মুসলিম

বিশ্বের সবচেয়ে প্রভাবশালী ৫০০ জন মুসলিম (ইংরেজি: The 500 Most Influential Muslims দ্য ৫০০ মোষ্ট ইন্ফ্লুয়েন্সিয়াল মুসলিমস) হল বিশ্বের সর্বাধিক প্রভাবশালী ৫০০ জন মুসলিম ব্যক্তিত্বের একটি তালিকার নাম। বিশ্বের প্রভাবশালী মুসলিমগণের পর্যায়ক্রম নির্ধারণ করা ২০০৯ সালে সর্বপ্রথম প্রকাশিত এ তালিকাটি ৫০০ জন মুসলিম (ইংরেজি: The Muslim 500) নামেও পরিচিত। ২০২৪ সালের জরিপে হাবিব ওমর বিন হাফিজ সবার শীর্ষে ছিলেন। আম্মানে অবস্থিত দ্যা রয়েল ইসলামিক ষ্ট্র্যাটেজিক ষ্টাডিজ সেন্টার নামক প্রতিষ্ঠান এ তালিকা তৈরী করে। মার্কিন যুক্ত রাষ্ট্রের জর্জটাউন বিশ্ববিদ্যালয়ের প্রিন্স আল ওয়ালিদ বিন তালাল সেন্টার ফর মুসলিম- ক্রিশ্চিয়ান আন্ডারষ্ট্যান্ডিং নামক প্রতিষ্টানের সহযোগিতায় তালিকাটি প্রকাশ করা হয়ে থাকে। রাজনীতিবিদ "Top 50 2024"। ২০২৪।  line feed character in |শিরোনাম= at position 7 (সাহায্য) Sacirbey, Omar (নভেম্বর ২৯, ২০১২)। "World's '500 Most Influential Muslims' 2012 Dominated By U.S." (ইংরেজি ভাষায়)। দ্য হাফিংটন পোস্ট। সংগ্রহের তারিখ জুলাই ১, ২০১৩।  Sacirbey, Omar (নভেম্বর ২৮, ২০১২)। "World's '500 Most Influential Muslims' 2012 Dominated By U.S." (ইংরেজি ভাষায়)। দ্য ওয়াশিংটন পোস্ট। এপ্রিল ১৯, ২০১৩ তারিখে মূল থেকে আর্কাইভ করা। সংগ্রহের তারিখ জুলাই ১, ২০১৩।  Yasin, Susan (নভেম্বর ২৪, ২০১২)। "World's 500 Most Influential Muslims" (ইংরেজি ভাষায়)। OnIslam.net। সংগ্রহের তারিখ জুলাই ১, ২০১৩।  Sacirbey, Omar (নভেম্বর ২৭, ২০১২)। "'The Muslim 500: The World's Most Influential 500 Muslims'" (ইংরেজি ভাষায়)। পিআর নিউসওয়াইর। সংগ্রহের তারিখ জুলাই ১, ২০১৩।  The Muslim 500 : the world's 500 most influential Muslims, 2019 : with cumulative rankings over ten years। Schleifer, Abdallah (10th Anniversary সংস্করণ)। Amann, Jordan। ২০১৮। আইএসবিএন 9789957635343। ওসিএলসি 1089929346।
দ্য রয়েল ইসলামিক স্ট্র্যাটেজিক স্টাডিজ সেন্টার

দ্য রয়েল ইসলামিক স্ট্র্যাটেজিক স্টাডিজ সেন্টার হল মূলত দ্যা রয়েল আল আল-বাইত ইনষ্টিটিউট ফর ইসলামিক থট প্রতিষ্ঠানের সাথে সংশ্লিষ্ট একটি গবেষণা কেন্দ্র। এ কমন ওয়ার্ড বিটুইন ইউ অ্যান্ড আস্ (A Common Word Between Us and You) দ্যা আম্মান মেসেজ (The Amman Message) ফোরটি হাদিস অব ডিভাইন মার্সি (Forty Hadith on Divine Mercy) জিহাদ অ্যান্ড দ্য ইসলামিক ল’ অব ওয়্যার (Jihad and the Islamic Law of War) ওয়্যার ফেয়ার ইন দ্য কুরআন (Warfare in The Qur’an) বডি কাউন্ট (Body Count) দ্য হলি কুরআন অ্যান্ড দ্য এনভায়রনমেন্ট (The Holy Qur'an and the Environment) অ্যাড্রেস টু এইচ.এইচ. (Address to H.H. (Pope Benedict XVI) at the King Hussein Mosque, Amman, Jordan by H.R.H. Prince Ghazi bin Muhammad bin Talal) কি টু জেরুজালেম (Keys to Jerusalem) দ্য মোস্ট ইনফ্লুয়েন্সিয়াল মুসলিমস্ বা বিশ্বের সবচেয়ে প্রভাবশালী ৫০০ জন মুসলিম (The 500 Most Influential Muslims) বিশ্বের সবচেয়ে প্রভাবশালী ৫০০ জন মুসলিম "A Common Word Between Us and You"।  অজানা প্যারামিটার |1= উপেক্ষা করা হয়েছে (সাহায্য) "The Amman Message"।  Hayward, Dr. Joel (২০১২-০২-২৬)। "Warfare in the Qur'an" (পিডিএফ)।  Sacirbey, Omar (২০১২-১১-২৮)। "U.S. dominates list of world's'500 Most Influential Muslims'"। Washington Post। সংগ্রহের তারিখ ২০১৫-০৫-১১।  Sacirbey, Omar (২০১২-১১-২৯)। "World's '500 Most Influential Muslims' 2012 Dominated By U.S."। Huffington Post। সংগ্রহের তারিখ ২০১৫-০৫-১১।
শামসা বিনতে সুহাইল আল মাযরুয়ী

শায়েখা শামসা বিনতে সুহাইল আল মাযরুয়ী (আরবি: الشيخة شمسة بـنت سهيل آل مزروعي) হলেন সংযুক্ত আরব আমিরাতের সাবেক রাষ্ট্রপতি ও আবুধাবীর আমীর খলিফা বিন জায়েদ আল নাহিয়ানের স্ত্রী। তিনি নিম্নোক্ত সন্তানদের জননী: শেখ সুলতান শেখ মোহাম্মদ শায়েখা শায়েখা শায়েখা মৌজা শায়েখা ওশা শায়েখা সালামা (মনছুর বিন তাহনৌন আল নাহিয়ানের স্ত্রী) শায়েখা শাম্মা শায়েখা লতিফা বিশ্বের সবচেয়ে প্রভাবশালী ৫০০ জন মুসলিম বর্তমান রাষ্ট্রপ্রধান ও সরকারপ্রধানদের তালিকা "Shaikha Salama bint Khalifa praises Shaikha Fatima"। Emirates News Agency। এপ্রিল ২০০৯। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২০১০-০১-১৭।
সন্তোষ সেনগুপ্ত

সন্তোষ সেনগুপ্ত (২৮ মার্চ,১৯০৯ - ২০ জুন, ১৯৮৪) ছিলেন একজন বিশিষ্ট রবীন্দ্রসংগীত ও নজরুল গীতি শিল্পী। তিনি আধুনিক বাংলা গান ও অতুলপ্রসাদ সেনের গানও রেকর্ড করেছিলেন। সন্তোষ সেনগুপ্ত ১৯০৯ সালে ব্রিটিশ ভারতের বেঙ্গল প্রেসিডেন্সির ঢাকা জেলার বিক্রমপুরে (অধুনা বাংলাদেশ রাষ্ট্রের মুন্সীগঞ্জ জেলা) জন্মগ্রহণ করেছিলেন। অধুনা পশ্চিমবঙ্গ রাজ্যের মুর্শিদাবাদ জেলার বহরমপুরে মঞ্জু সাহেবের কাছে ঠুংরি গানে তালিমের মাধ্যমে তার সংগীত জীবন শুরু হয়। পরে তিনি কাজী নজরুল ইসলাম, হিমাংশু দত্ত, কমল দাশগুপ্ত প্রমুখ অনেক বিশিষ্ট শিল্পীর কাছে গান শেখেন। সন্তোষ সেনগুপ্ত কলকাতার স্কটিশ চার্চ কলেজ থেকে স্নাতক হন। আকাশবাণীর সংগীত শিক্ষার আসরে কিছুদিন রবীন্দ্রসংগীত শেখান। এইচ. এম. ভি. ও কলম্বিয়া রেকর্ড কোম্পানিতে প্রযোজক হিসেবে কাজ করেন। ১৯৪০ সালে প্রকাশিত তার রবীন্দ্রসংগীতের রেকর্ডের "কেন বাজাও কাঁকন" গানটি খুবই জনপ্রিয় হয়েছিল। তার পরিচালনায় গ্রামাফোন ডিস্কে রবীন্দ্রনাথ ঠাকুরের চিত্রাঙ্গদা, চণ্ডালিকা, শাপমোচন, শ্যামা ও বাল্মীকি প্রতিভা নৃত্যনাট্য ও গীতিনাট্যগুলি প্রকাশিত হয়। তার প্রকাশিত আধুনিক গানের রেকর্ডের মধ্যে জীবনে যারে তুমি দাওনি মালা ও অতুলপ্রসাদীর মধ্যে আমি তোমার তীরে তরণী আমার উল্লেখযোগ্য। ১৯৮৪ সালের ২০ জুন কলকাতায় সন্তোষ সেনগুপ্ত প্রয়াত হন। সন্তোষ সেনগুপ্তের রবীন্দ্রসংগীত রেকর্ডগুলি হল: বাকি আমি রাখব না ও মোর পথিকেরে বুঝি এনেছ (১৯৩৮) কেন বাজাও কাঁকন ও আজ কি তাহার বারতা পেল রে (১৯৪০) আমার জীবনপাত্র উচ্ছলিয়া ও দিয়ে গেনু বসন্তের এই গানখানি (১৯৪৩) আমার লতার প্রথম মুকুল (১৯৪৪) বেদনায় ভরে গিয়েছে পেয়ালা ও একদা কী জানি কোন পুণ্যের ফলে (১৯৪৫) এসো এসো আমার ঘরে ও তোমার পতাকা যারে দাও (১৯৪৮) ভালবেসে যদি সুখ নাহি (১৯৪৯) অল্প লইয়া থাকি তাই (১৯৫০) আমি চিনি গো চিনি তোমারে ও ওগো শেফালিবনের মনের কামনা (১৯৫১) জীবনে যত পূজা হল না সারা ও খেলাঘর বাঁধতে লেগেছি (১৯৫৩) মন মোর মেঘের সঙ্গী (১৯৫৩) জানি জানি হল যাবার আয়োজন (১৯৫৫) সুবোধচন্দ্র সেনগুপ্ত ও অঞ্জলি বসু (২০১৬)। সংসদ বাঙালি চরিতাবিধান। সাহিত্য সংসদ, কলকাতা। পৃষ্ঠা ৭৬৫। আইএসবিএন 978-81-7955-135-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) সংসদ বাঙালি চরিতাভিধান, প্রথম খণ্ড, প্রধান সম্পাদক: সুবোধচন্দ্র সেনগুপ্ত, সম্পাদক: অঞ্জলি বসু, সংশোধিত চতুর্থ সংস্করণ, ২০০২, সাহিত্য সংসদ, কলকাতা, পৃ. ৫৬০